《潘子真用悭字韵劝香城人葺陈陶书堂因和之 其一》
宋代·洪刍

一宿层城饭香积，六年清镜改朱颜。陈陶仙去书堂坏，罗幕尘朱春昼闲。

每向山头望城里，直疑天上非人间。可能分我寻常地，抹月批风想不悭。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。